บาทเปิด 30.27/31 บาทต่อดอลลาร์ แนวโน้มยังแข็งค่า
เงินบาทเปิดตลาด 30.27/31 บาทต่อดอลลาร์ แนวโน้มยังแข็งค่า หลังเม็ดเงินไหลเข้าหนุน มองกรอบวันนี้ 30.25-30.35 บาทต่อดอลลาร์
18 ต.ค. 2562

เงินบาทเปิดตลาด 30.27/31 บาทต่อดอลลาร์ แนวโน้มยังแข็งค่า หลังเม็ดเงินไหลเข้าหนุน มองกรอบวันนี้ 30.25-30.35 บาทต่อดอลลาร์
นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 30.27/31 บาท/ดอลลาร์ จากเย็นวานนี้ที่ปิดตลาดที่ระดับ 30.31 บาท/ดอลลาร์
วันนี้เงินบาทยังคงปรับตัวแข็งค่าต่อเนื่อง และยังเป็นการแข็งค่าในรอบ 6 ปีเช่นเดิมนับตั้งแต่ปี 2013 ทั้งนี้แนวโน้มเงินบาทยังมีโอกาสจะแข็งค่าได้ต่อ เนื่องจากยังมี flow เข้ามาต่อเนื่อง เพราะนักลงทุนมองว่าผลตอบแทนในไทยยังอยู่ในระดับที่ดี ท่ามกลางภาวะที่ธนาคารกลางของหลายประเทศต่างปรับลดอัตราดอกเบี้ยนโยบายลงกันไปหลายประเทศ ประกอบกับนักลงทุนมองว่าการเจรจา Brexit และสงครามการค้าน่าจะมีแนวโน้มดีขึ้น จึงเริ่มขายดอลลาร์ และหันไปซื้อสินทรัพย์เสี่ยงมากขึ้น
นักบริหารเงิน มองว่าวันนี้เงินบาทยังมีแนวโน้มแข็งค่า ให้กรอบที่ 30.25-30.35 บาท/ดอลลาร์